stanford-oval/wikipedia huggingface dataset:
Vadelmavenepakolainen (elokuva)
Vastaanotto > Suomalaisarvioita

Hufvudstadsbladetin Krister Uggeldahlin mielestä elokuva on riemastuttavaa pohjoismaista yhteistyötä ilman pakkopaitaa, solmiota tai juhlapuheita. Myös Vasabladetin Max-Ola Nordlund antoi myönteisen arvion. Turun Sanomien Päivi Valotie luonnehti Vadelmavenepakolaista sisäsiistiksi ja helposti sulavaksi mutta myös jotenkin hampaattomaksi viihteeksi..
Film-O-Holic.com-elokuvasivustolla Joonas Alanne luonnehtii elokuvaa ”äklönmakeaksi vadelmakarkiksi”, joka olisi kaivannut sisältöönsä enemmän harkintaa kepeän viihteen lisäksi. Hänestä Vadelmavenepakolainen alkaa satiirina, mutta ajautuu ihmissuhdekomediaksi, paikoin hauskaksi mutta loppua kohti turhan tavanomaiseksi ollakseen mieleenpainuva. ”Siitä puuttuu räväkkyyttä, jota satiirimaisen asetelman ja Karlssonin varman näyttelemisen olisi pitänyt tarjota.” Ilta-Sanomien Taneli Topeliuksen mielestä elokuvan juoni hylkää Nousiaisen kirjan synkät pohjavireet ja vetää tilalle ontuvasti rytmitettyä tilannekomiikkaa, josta pääosaan valittu Jonas Karlsson ei oikein selviydy. Topelius nostaa parhaaksi näyttelijäksi Solsidan-sarjasta tutun Josephine Bornebuschin, joka on oivaltanut komedianäyttelemisen ytimen luottamalla tekstiin ja yrittämättä erityisesti olla hauska.
Vastaanotto > Ruotsalaisarvioita

Dagens Nyheterin Eva af Geijerstamin mielestä elokuva on kulmikas ja televisiomainen eikä tarjoa samastumiskohtaa sen enempää suomalaisille kuin ruotsalaisillekaan. Svenska Dagbladetin Karoline Eriksson harmitteli, että Nousiainen on antanut elokuvansa juuri tämän työryhmän käsiin, joissa fiksu lähtökohta happanee väsyneeksi tilannekomediaksi. Helsingborgs Dagbladissa Malin Krutmeijer kirjoitti, että päähenkilö Mikko Virtanen puhuu pöhkösti ja vaikuttaa pöhköltä, ja äkkiä tulevat puskateatterikohtaukset tekevät draamasta luonnosmaisen.
| --- | --- |
Aftonbladet: 
Dagens Nyheter: 
Expressen: 
Helsingborgs Dagblad: 
Svenska Dagbladet: 
Sydsvenskan: 
Upsala Nya Tidning:
Tullisaari

| Tullisaari> Turholm |
| --- | --- |

 Kaupungin kartta, jossa Tullisaari korostettuna.  Helsingin kaupunginosat
Kaupunki:  Helsinki
Suurpiiri:  Kaakkoinen suurpiiri
Kaupunginosa nro:  493
Pinta-ala:  0,65 km² 
Väkiluku:  633 (1.1.2016)
Väestötiheys:  12 as./km²
Osa-alueet:  On itse osa-alue Laajasalon kaupunginosassa
Postinumero(t):  00840
Lähialueet:  Kulosaari, Herttoniemenranta, Yliskylä, Kruunuvuorenranta
Aino Acktén huvila
Tullisaari teoksessa Finland framställdt i teckningar (1845-1852)
Tullisaari (ruots. Turholm) on viheraluevaltainen Helsingin Laajasalon kaupunginosan osa-alue. Tullisaaren alue muodostuu Aino Acktén huvilan ympäristöstä puistoineen. Alue sijaitsee Laajasalon saaren luoteisosassa Tullisaarenselän eteläpuolella. Tullisaaren alueella asuu 633 henkilöä (1.1.2017) ja työpaikkoja siellä on kaksi (31.12.2003).
Aino Acktén aikoinaan asuttaman, vuonna 1877 valmistuneen huvilan omistaa nykyään Helsingin kaupunki. Viereinen Deckerin huvila on yksityiskäytössä. Tullisaari koostuu pääosin puisto- ja viheralueista (Tullisaarenpuisto). Alueeseen kuuluvat myös Killingholma ja Pyysaari venesatamineen ja kesäravintoloineen sekä osa metsää Kaitalahden ja Koirasaarentien välissä.
Alueen tunnettu historia ulottuu 1500-luvulle. Kartanon ovat omistaneet muun muassa kauppaneuvos Henrik Borgström 1800-luvulla ja Helsingin pormestari Lars Mickelsson (aateloituna Svanström) 1600-luvulla. Tullisaaren kartanon päärakennus tuhoutui tulipalossa 1958. Alue kuuluu nykyään Helsingin kaupungille. Tuurholman eli nykyisin Tullisaaren nimi ei liity tullilaitokseen vaan todennäköisimmin vanhaan ruotsalaiseen miehennimeen ”Tulo”; 1500-luvun lähteissä alueen nimi on ”Tulo holm”. Silloin nimi tarkoitti alueen pohjoisrannalla ollutta pientä erillistä saarta, joka myöhemmin on maankohoamisen vuoksi kasvanut kiinni Laajasaloon. Silloinen salmi kulki nykyisen Tullisaarenpuiston poikki, missä sen paikalla on nykyisinkin selvästi havaittava laakso. Maisemista on louhittu muun muassa kalkkia.
Naapuristossa Tullivuorenselän vastarannalla sijaitsevat Kulosaari ja Herttoniemenranta. Naapurialueita Laajasalossa ovat Yliskylä ja Kruunuvuorenranta.
Aiheesta muualla

Wikimedia Commonsissa on kuvia tai muita tiedostoja aiheesta .
Tullisaari Helsingin kaupungin sivuilla (Arkistoitu – Internet Archive)
Laajasalo-Degerö-seuran kuvia Tullisaaresta (Arkistoitu – Internet Archive)
Vetsijärvi

| Vetsijärvi Veahčajávri |
| --- | --- |
Valtiot:   Suomi
Paikkakunta:  Utsjoki
Koordinaatit:  69°43′01″N, 27°30′00″E
Vesistöalue ja valuma-alueen tietoja
Laskujoki:  Vetsijoki
Järvinumero:  68.064.1.001 
Mittaustietoja
Pinnankorkeus:  273,8 m
Rantaviiva:  42 km
Pinta-ala:  8,1901 km²
 fiVetsijärvi 
Vetsijärvi (pohjoissaameksi Veahčajávri) on Suomen järvi, joka sijaitsee Lapin maakunnassa, Utsjoesta noin 30 kilometriä kaakkoon. Järvi kuuluu Tenon vesistöön ja sen laskujoki on Tenon sivujoki Vetsijoki.
Järven korkeus merenpinnasta on 273,8 metriä. Sen pinta-ala on 8,1901 neliökilometriä ja rantaviivan pituus 42 kilometriä.
Valko-Venäjän pääministeri

| Valko-Venäjän pääministeri |
| --- | --- |
 прэм’ер-міністар Рэспублікі Беларусь   Премьер-министр Республики Беларусь
 
 
 Nykyinen Raman Haloutšanka 4. heinäkuuta 2020 lähtien
Nimittäjä:  Valko-Venäjän presidentti
Kotisivut:  www.government.by/be/
Valko-Venäjän pääministeri (valkoven. прэм’ер-міністар Рэспублікі Беларусь, Premer-ministar Respubliki Belarus, ven. Премьер-министр Республики Беларусь, Premijer ministr Respubliki Belarus) on Valko-Venäjän hallituksen eli ministerineuvoston johtaja. Hallitus käyttää perustuslain mukaan toimeenpanovaltaa ja sen toimitilat ovat samassa Minskin ydinkeskustan rakennuksessa maan parlamentin kanssa.
Myös presidentillä on perustuslain mukaan laajat toimeenpanovaltuudet. Presidentti nimittää pääministerin ja muun hallituksen ja voi erottaa minkä tahansa ministerin pääministeri mukaan lukien. Presidentin pääministerinimityksen tulee saada maan parlamentin edustajainhuoneen hyväksyntä.
Pääministeri hoitaa Valko-Venäjän presidentin tehtävää uuden vaaleilla valitun presidentin virkavalan vannomiseen asti, mikäli presidenttiä ei ole tai jos presidentti on estynyt hoitamasta toimiaan perustuslain kuvaamissa tapauksissa.
Heinäkuusta 2020 lähtien pääministerinä on toiminut Raman Haloutšanka.
Pääministerit

Alla oleva kaavio esittää Valko-Venäjän tasavallan pääministerien toimikaudet aika-akselilla.
| # | Kuva | Pääministeri | Astui virkaan | Lähti virasta |
| --- | --- | --- | --- | --- |
| 1. |  | Vjatšaslau Kebitš | 18. syyskuuta 1991 | 21. heinäkuuta 1994 |
| 2. |  | Mih’ail Tšyhir | 22. heinäkuuta 1994 | 18. marraskuuta 1996 |
| 3. |  | Sjarhei Linh | 18. marraskuuta 1996 | 18. helmikuuta 2000 |
| 4. |  | Uladzimir Jarmošyn | 18. helmikuuta 2000 | 1. lokakuuta 2001 |
| 5. |  | Henadz Navitski | 1. lokakuuta 2001 | 10. heinäkuuta 2003 |
| 6. |  | Sjarhei Sidorski | 10. heinäkuuta 2003 | 28. joulukuuta 2010 |
| 7. |  | Mih’ail Mjasnikovitš | 28. joulukuuta 2010 | 27. joulukuuta 2014 |
| 8. |  | Andrei Kabjakou | 27. joulukuuta 2014 | 18. elokuuta 2018 |
| 9. |  | Sjarhei Rumas | 18. elokuuta 2018 | 3. heinäkuuta 2020 |
| 10. |  | Raman Haloutšanka | 4. heinäkuuta 2020 |  |
Aiheesta muualla

Belarus (englanniksi) (worldstatesmen.org)
The Sorrow

| The Sorrow |
| --- | --- |
 The Sorrow lavalla vuonna 2007.
Tiedot
Toiminnassa:  2005–
Tyylilaji:  metalcore
Kotipaikka:  Vorarlberg, Itävalta
Laulukieli:  englanti
Levy-yhtiö:  Drakkar
Aiheesta muualla
thesorrow.net
Infobox OKNimi-testi OK: 
The Sorrow on vuonna 2005 perustettu itävaltalainen metalcore-yhtye.
Yhtyeen esikoisalbumi Blessings from a Blackened Sky julkaistiin Drakkarin kautta 27. heinäkuuta 2007. Metal Hammer -lehti valitsi sen kuukauden albumiksi elokuun 2007 numerossaan. 2. elokuuta 2007 yhtye esiintyi Wacken Open Air -festivaalilla Saksassa ja helmikuussa 2008 yhtye teki ensimmäisen Euroopassa-kiertueensa pääesiintyjänä. Yhtye esiintyi myös Suomessa, Helsingin Finnish Metal Expossa 16.2.2008, sekä Tuska Open Air Metal Festivalilla 28.6.2008.
Maaliskuussa 2009 yhtye julkaisi toisen albuminsa Origin of the Storm.
Jäsenet

Andi – kitara
Dominik – rummut
Mätze – laulu, kitara
Tobi – basso, taustalaulu
Julkaisut

Blessings from a Blackened Sky (2007)
Origin of the Storm (2009)
The Sorrow (2010)
Misery Escape (2012)
Aiheesta muualla

The Sorrow’n sivusto (Arkistoitu – Internet Archive) (saksaksi)
The Sorrow Myspacessa (englanniksi)
The Sorrow levy-yhtiö Drakkarin sivustolla (saksaksi)
Wikimedia Commonsissa on kuvia tai muita tiedostoja aiheesta .
Tuomas Uusimäki

| Henkilötiedot |
| --- | --- | --- | --- |
Syntymäaika: 9. heinäkuuta 1977 (ikä 47)
Syntymäpaikka: Kokkola, Suomi
Pelipaikka: keskikenttäpelaaja
Pituus: 185 cm
Junioriseurat
: GBK
: KPV
Seurat
| Vuodet | Seura | O | (M) |
| 1996 | KPV | 19 | (6) |
| 1997 | GBK | 17 | (1) |
| 1998 | Jaro | 20 | (0) |
| 1999 | Närpes Kraft | 23 | (1) |
| 2000–2001 | VPS | 43 | (1) |
| 2001–2004 | BK Häcken | 94 | (3) |
| 2005–2006 | Örgryte IS | 45 | (2) |
| 2007 | Grazer AK | 11 | (0) |
| 2007–2009 | KPV | 60 | (6) |
| Yhteensä | Yhteensä | 332 | (20) |
Maajoukkue
| 1998–1999 | Suomi U21 | 4 | (0) |
| 2005–2006 | Suomi | 5 | (0) |
 Seurajoukkueuran tilastot kattavat vain kansalliset sarjat.
Tuomas Uusimäki (s. 9. heinäkuuta 1977 Kokkola) on entinen suomalainen jalkapalloilija. Hän oli pelipaikaltaan puolustava keskikenttäpelaaja.
Kokkolan Pallo-Veikkojen kasvatti Uusimäki edusti kesään 2007 saakka Itävallan Bundesligassa pelaavaa Grazer AK:ta. Ennen Itävaltaan siirtymistä edusti hän  Ruotsin Allsvenskanissa pelannutta Örgryte IS:ää kahden kauden ajan ja sitä ennen Superettanin BK Häckeniä kolmen kauden verran.
Veikkausliigassa hän on pelannut Vaasan Palloseuran ja FF Jaron riveissä yhteensä 63 ottelua, onnistuen maalinteossa kerran. A-maajoukkueessa Uusimäki on pelannut 5 ottelua. Hän debytoi maajoukkueessa vasta 28-vuotiaana.
Kesäkuussa 2007 Uusimäki siirtyi takaisin Ykkösessä pelaavan KPV:n riveihin 2,5-vuotisella sopimuksella. Hän pelasi kokkolalaisjoukkueen riveissä kolmen kauden verran.
Videoclip.bg

| Videoclip> bg |
| --- | --- |

Verkkosivusto:  videoclip.bg
Kotipaikka:  Bulgaria
Kaupallinen:  Kyllä
Tyyppi:  Videopalvelu
Kielet:  bulgarialainen
Omistaja:  Xelerium LTD
Avattu:  22. lokakuuta 2011
Similarweb-sija:  30 795. (kesäkuu 2023)
Nykyinen tila:  aktiivinen
Videoclip.bg on bulgarialainen videonjakosivusto, josta voi ladata ilmaiseksi videoita. Sen loi vuonna 2011 Richard Hristov. Sivuston omistaa 	Xelerium LTD, jonka omistaja on Richard Hristov. Sen pääkonttori sijaitsee Plovdivin kaupungissa, Bulgariassa. Sivusto käyttää hosting-yrityksen "Telepoint" palveluita.
Marraskuussa 2019 Videoclip.bg on 50 suosituimman sivuston joukossa Bulgarian vierailujen perusteella.[lähde? ]
Aiheesta muualla

Videoclip.bg
/ Videoclip.bg Facebookissa
Vehkonen

Vehkonen voi tarkoittaa:
Aarne Vehkonen (1927–2011), painonnostaja
Kalevi Vehkonen (1946–2023), motocrosskuljettaja
Pekka Vehkonen (s. 1964), motocrosskuljettaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Video Phone

| ”Video Phone” Beyoncé |
| --- | --- | --- |

Singlen tiedot
 Albumilta: I Am... Sasha Fierce
 Julkaistu: 17. marraskuuta 2009
 Formaatti: CD
 Tyylilaji: electrohop/R&B
 Kesto: 03.35
 Levy-yhtiö: Columbia Records
Beyoncén muut singlet
| ”Broken-Hearted Girl” 2009 | ”Video Phone” 2009 | ”Put It in a Love Song” 2010 |
Video Phone on Beyoncén kappale, joka julkaistiin albumilla I Am... Sasha Fierce vuonna 2009. Kappaleesta tehtiin remix-versio, jossa Lady Gaga esiintyy Beyoncén kanssa.
Kappaleet

Video Phone – 3.35 (Album Version)
Video Phone – 3.27 (Instrumental)
Tiger (1546)

| Tiger |
| --- | --- |
 Tiger

Aluksen vaiheet
Rakentaja:  Deptfjord
Laskettu vesille:  1546
Poistui palveluskäytöstä:  1605
Tekniset tiedot
Uppouma:  200 t
Pituus:  35 m
Leveys:  6,7 m
Syväys:  3,3 m
Miehistöä:  120
Aseistus
Aseistus:  4 pronssista tykkiä 39 rautaista tykkiä
Tiger eli Tyger oli 200-tonninen Henrik VIII:n laivastoon kuulunut kaljuuna, joka oli rakennettu Deptfjordissa vuonna 1546.
Alus oli vuonna 1588 osana laivasto-osastoa, joka oli torjumassa Espanjan suurta armadaa ja jota komensi Lord High Admiral Charles Howardin tehtävään nimittämä lordi Henry Seymour. Taistelun kuluessa alus purjehti aina Newcastlen korkeudella epäsuotuisten tuulten painamana. Aluksen päällikkönä oli kapteeni William Ceasar.
Alus romutettiin vuonna 1605.
Työnvälityksen maksukiellon rikkominen

Työnvälitysrikoksessa toimija perii maksun työllistymiseen liittyvistä palveluista. Rangaistus on sakko tai vankeus enintään vuosi. Työnvälitysrikos on harvinainen rikos; vuonna 2019 siitä tuomittiin vain yksi henkilö oikeudessa.
Tiger (Abban kappale)

| ”Tiger” ABBA |
| --- | --- | --- |

Kappaleen tiedot
 Albumilta: Arrival
 Äänitetty : 1976
 Julkaistu: 1976
 Tuottaja(t): Benny Andersson Björn Ulvaeus
 Kesto: 02.55
 Levy-yhtiö: Polar Music
Arrivalin muut kappaleet
| ”Why Did It Have to Be Me?” 8. | ”Tiger” 9. | ”Arrival” 10. |
Tiger on ruotsalaisen Abba-yhtyeen musiikkikappale vuodelta 1976. Kappaleen sävelsivät ja sanoittivat Benny Andersson ja Björn Ulvaeus. Se julkaistiin yhtyeen neljännellä studioalbumilla Arrival. Päälaulajina ovat Agnetha Fältskog ja Anni-Frid Lyngstad.
”Tigerin” työnimenä oli ”I’m the Tiger”. Kappaleen aiheena ovat kaupunkielämän vaarat (”The city is a jungle, you’d better take care, never walk alone after midnight”).
”Tigerista” on tehty muutamia versioita, joihin lukeutuvat Reinxeedin tulkinta vuodelta 2014 ja 8 Bit Arcaden instrumentaaliversio vuodelta 2020.
Käännös suomeksi
Työntöveturi

Työntöveturi SZ Taurus
Työntöveturi on jyrkkänousuisilla rautateillä käytetty erityisveturi.
Veturityyppiä käytetään erityisesti vuoristoseuduilla. Kysymyksessä on yleensä erityisellä hidasvälitteisellä vaihteistolla, erikoisjarruilla ja joskus myös erityisesti tarkoitukseen suunnitelluilla pyörillä varustettu veturi, joka nousuissa pystyy työntämään junarungon ylös jyrkkääkin nousua ja vastaavasti laskeutuessa jarruttamaan sitä. Menetelmällä korvattiin jo 1920-luvulta alkaen entiset vaijerihinaukset, jotka oli jo todettu vaikeiksi ja jopa vaarallisiksi käyttää.
Joillakin rautateillä on olemassa erillisiä, irrallaan liikkuvia työntövetureita, joiden avulla raskaat junat pääsevät liikkeelle sateen liukastamillakin kiskoilla. Näissä vetureissa on joskus ulkopuolinen voimamittari, josta kuljettaja näkee ettei työnnä liian suurella voimalla. Tällaiset työntäjät eivät kytkeydy itse junaan vaan työntävät irrallaan .
Yhdysvalloissa noustiin metsätyömailla voimakkaimmilla Shay-höyryvetureilla jopa sadan promillen nousuja eli kymmenen senttiä ratametriä kohti -kaltevuuksia. Näissä vetureissa oli hammasvaihteistot. Tämä on paljon, koska jo 12 promillen eli 1,2 sentin nousu metriä kohti katsotaan normaali- ja leveillä raiteilla jyrkäksi.
Tulliselvitys

Tulliselvitys on tapahtuma, jossa maan tullille tai muulle tullausasioita hoitavalle viranomaiselle esitetään tullattava tavara ja osoitetaan mukana kuljetettavan, lähetettävän tai tilatun tavaran arvo ja määrä. Tulliselvityksen tarkoituksena on todeta, onko tavara tullivapaa tai pitääkö siitä maksaa tullia eli tulliveroa.
Matkustajaliikenteessä tulliselvityksen alkuna voidaan pitää esimerkiksi vihreän (ei tullattavaa) tai punaisen (tullattavaa) kaistan valitsemista valtion tai muun tullialueen rajanylityspaikoissa.
Rahtiliikenteessä tulliselvityksen tekemiseen voivat osallistua esimerkiksi tavaran lähettäjä ja vastaanottaja, huolitsija sekä kuljetukseen liittyvät henkilöt (kuten rekkakuskit).
Tulli-ilmoitus

Tulliselvityksen keskeinen osa on usein rajalla vaadittavan kirjallisen tai sähköisesti lähetettävän tulli-ilmoituksen (ven.  таможенная декларация, tamožennaja deklaratsija, engl.  customs declaration) täyttäminen.  Joihinkin maihin kuten esimerkiksi Australiaan tultaessa matkustajien on täytettävä yhdistelmälomake, jossa tulli-ilmoitus sisältyy maahantulokorttiin.
Tulli-ilmoitukseen merkitään yleensä myös väliaikaisesti maahantuotavat ajoneuvot ja arvokkaammat tarvikkeet (kuten kannettava tietokone, järjestelmäkamera varusteineen; urheiluvarusteet); yhteisarvo voi ylittää tullivapaan tuonnin rajan). Väliaikaisesti maahantuotu ajoneuvo ja tarvikkeet tulee viedä mukanaan maasta poistuttaessa. Tulli-ilmoitus joudutaan tekemään esimerkiksi matkustettaessa autolla EU:sta Venäjälle tai muuhun Venäjän kanssa tulliunionissa olevaan maahan (Valko-Venäjä, Kazakstan).
Tullivapaasti kuljetettavan tai tullattavan tavaran määrä vaihtelee valtiosta tai tulliunionista toiseen.  Toistuvasti ammatinsa takia tullirajan ylittäville (esim. lentokoneen, linja- tai kuorma-auton, junan tai laivan henkilökunnalle) tullirajat voivat olla erilaiset (usein alemmat) kuin satunnaiselle matkustajalle.
Tulli-ilmoitus > Tulli-ilmoitus rahtiliikenteessä

Rahtiliikenteessä Euroopan unioniin saapuvan tavaran tulli-ilmoitus voi liittyä tavaran maahantuontiin, passitukseen (siirrettäessä tavaraa toisaalle), varastoon siirtämiseen tai johonkin muuhun tulliselvityksen muotoon.  Tulli-ilmoituksella on vaikutusta esimerkiksi tuotteen jatkokäytölle. Esimerkiksi maahantuotua elintarviketta ei saa markkinoida luomuna, ellei tätä ole sellaisena ilmoitettu tullille.
Aiheesta muualla

Tullausmenettelyt (Arkistoitu – Internet Archive) (yrittäjät.fi)
Työntöhara

Periaatepiirros työntöharasta.
Työntöhara on merenmittaajien työkalu, jota käytetään tarkassa syvyyden määrityksessä. Se muodostuu kahdesta veneenmuotoisesta ponttoonista, jotka on kytketty yhteen niin että mittausvene sopii niiden väliin. Kummankin ponttoonin läpi kulkee mittayksiköin varustettu tanko, ja alimpana rakennelmassa on lujarakenteinen poikittainen tanko, joka ulottuu muutaman metrin ulos kummastakin päästä. Tämä tanko asennetaan sille syvyydelle, joka halutaan varmistaa. Työtä kutsutaan nimellä haraus.
Kun työntöharaa käytetään, mittausvene kulkee hitaalla vauhdilla; jos poikkitanko osuu esteeseen, se kohoaa, ja mittayksiköin varustetuista pystytangoista nähdään missä kohtaa poikkitankoa törmäys sattui.
Menetelmä on erittäin tarkka, ja sitä käytetään ensisijaisesti tarkistusharauksissa, jotka tehdään väylänrakennustyön päätyttyä; poikkitanko asennetaan ns. varaveden alarajalle: kaikissa väylissä on määräsyvyys, johon lisätään vielä tietty määrä veden korkeuden vaihteluiden tasaamiseksi.
Veteraanin iltahuuto

Veteraanin iltahuuto on musiikinopettaja, kamarineuvos Kalervo Hämäläisen 1980-luvun loppupuolella säveltämä ja sanoittama laulu, josta on tullut yksi Suomen tunnetuimmista veteraanilauluista.
Laulu äänitettiin ensimmäisen kerran syksyllä 1988 Suomen sotaveteraaniliiton kustantamana. Solistina lauloi Jorma Hynninen, jota avusti kadettikuoro (KadK74 / KadK75) ja Helsingin Varuskuntasoittokunta. Kasetin B-puolella on Ella Erosen lausuman Maamme-runon tallenne[lähde? ]. Kasetti saavutti kultalevyyn oikeuttavan levityksen viikossa[lähde? ]. Ensiesitys samalla kokoonpanolla oli Finlandiatalolla järjestetyssä veteraanijuhlassa samana syksynä. [lähde? ] Kasetti saavutti platinalevyyn oikeuttavan levityksen 1993.
Myöhemmin Veteraanin iltahuudon ovat levyttäneet muun muassa Korsuorkesteri ja Kaartin soittokunta.
Itsenäisyyspäivänä 2015 sotaveteraanit esittivät laulun presidenttiparille ja yli 2 miljoonalle tv-katsojalle Linnan juhlissa 95-vuotiaan sotaveteraani Armas Ilvon johdolla. Esitys nousi yhdeksi vuoden 2015 mediailmiöistä, ja Yleisradion tallennetta katsottiin sittemmin esimerkiksi Facebookissa yli 850 000 kertaa.
Jorma Hynninen esitti Veteraanin iltahuudon presidentti Mauno Koiviston siunaustilaisuudessa Helsingin tuomiokirkossa 25. toukokuuta 2017 Kaartin soittokunnan ja poikakuoro Cantores Minoresin kanssa.
TorqueFlite

TorqueFlite (kirjoitetaan usein myös muotoon Torqueflite) on Chrysler Corporationin valmistamien automaattivaihteistojen nimi ja myös rekisteröity tavaramerkki. Kolmeportainen TorqueFlite esiteltiin mallivuoden 1956 lopulla, kaksiportaisen PowerFliten seuraajaksi. 1990-luvulla TorqueFlite-nimi pudotettiin käytöstä, pelkän aakkosnumeerisen merkintätavan ollessa vallitseva käytäntö. Viimeisimmissä 8-portaisissa, ZF-perustaisissa pickup truckien vaihteistoissa, nimi on otettu uudelleen käyttöön.
Mitä mallinumero kertoo

Vuoteen 1992 asti Torqueflite-vaihteistojen mallinumerointi noudattaa tehtaan sisäistä numerointijärjestelmää, eikä kerro mitään itse vaihteiston ominaisuuksista. Vaihteistomallien tunnus alkoi kirjaimella "A", jota seurasi kolme numeroa. Vuodesta 1992 alkaen mallinumerointi muuttui nelimerkkiseksi ja se erittelee vaihteiston ominaisuudet seuraavalla tavalla:
| Vaihteita eteenpäin | Vääntömomentin kestokyky | Vetotapa | Venttiilikoneiston ohjaus |
| --- | --- | --- | --- |
| 3 tai 4 | 1 (100 ft.lbs) – 9 (900 ft.lbs) | R (takaveto) T (etuveto) A (neliveto) | H (Hydromekaaninen) E (Sähköinen) |
Takavetoisten mallien vaihteistot > A488

Ensimmäinen TorqueFlite oli mallinumeroltaan A488. Vaihteiston kuori oli valurautaa ja siinä oli erillinen turbiinikoppa. Parkkilukkoa ei ollut.
Välityssuhteet:
| 1 | 2 | 3 | R |
| --- | --- | --- | --- |
| 2.45 | 1.45 | 1.00 | 2.22 |
Takavetoisten mallien vaihteistot > A500

A500, josta myöhemmin tuli 40RH/42RH (hydromekaanisesti ohjattu) tai 40RE/42RE/44RE (sähköisesti ohjattu, vuodesta 1996 eteenpäin), oli johdannainen A904-vaihteistosta. Se esiteltiin mallivuodelle 1989, 3,9- ja 5,2-litraisten moottorien yhteydessä käyettävänä, kevyiden hyötyajoneuvojen ja maastoautojen sovelluksena. Kyseessä oli Chryslerin ensimmäinen neliportainen automaattivaihteisto tähän käyttötarkoitukseen. Neljäs ajovaihde eteenpäin saatiin aikaan vaihteiston jatkeena olleella ylivaihdeyksiköllä. 42RLE korvasi tämän vaihteiston vuonna 2004.
Välityssuhteet:
| 1 | 2 | 3 | 4 | R |
| --- | --- | --- | --- | --- |
| 2.74 | 1.54 | 1.00 | 0.69 | 2.22 |
A500 on asennettu seuraaviin ajoneuvoihin:
1989-2001 Dodge Ram pickup 150 / 1500, V6 / V8 (2WD)
1989-2003 Dodge Ram Van B150 / B250, V6 / V8
1989-2003 Dodge Dakota
1993-2004 Jeep Grand Cherokee ZJ R6
1996-1998 Jeep Grand Cherokee ZJ 5,2 V8
1999-2003 Jeep Grand Cherokee WJ 3,1 TD
Takavetoisten mallien vaihteistot > A518

A518, josta myöhemmin tuli 46RH (hydromekaanisestti ohjattu) ja 46RE (sähköisesti ohjattu), oli johdannainen A727-vaihteistosta ja tarkoitettu keskiraskaille hyötyajoneuvoille. Neljäs ajovaihde eteenpäin oli toteutettu vaihteiston jatkeena olleella ylivaihdeyksiköllä. Käyttöön se otettiin 1990-luvun alussa.
Välityssuhteet:
| 1 | 2 | 3 | 4 | R |
| --- | --- | --- | --- | --- |
| 2.45 | 1.45 | 1.00 | 0.69 | 2.35 |
A518 on asennettu seuraaviin ajoneuvoihin:
Dodge Ram pickup 1500 / 2500 / 3500, V8
Dodge Ram Van B1500 / B2500 / B3500, V8
Dodge Ramcharger  1992-1993 5,2 ja 5,9 V8
Jeep Grand Cherokee ZJ Limited 1998 5,9 V8
Jeep Grand Cherokee ZJ 1993-1995 5,2 V8
Takavetoisten mallien vaihteistot > A618

A618, josta myöhemmin tuli 47RH (hydromekaanisesti ohjattu) ja 47RE (sähköisesti ohjattu), on A518-vaihteiston raskas versio. Sitä käytettiin keskiraskaissa ja raskaissa vaneissa ja lava-autoissa 1990-luvun puolivälistä lähtien. Vaihteisto on periaatteessa A727 ylivaihteella ja vahvemmilla komponenteilla, jotka kestävät 5,9 litran Cummins Turbo-Dieselin tai 8 litran V10-moottorien vääntömomentit. Vaihteiston sisäänmenoakselin sallittu vääntömomentti on 610 Nm.
Välityssuhteet:
| 1 | 2 | 3 | 4 | R |
| --- | --- | --- | --- | --- |
| 2.45 | 1.45 | 1.00 | 0.69 | 2.22 |
A618 on asennettu seuraaviin ajoneuvoihin:
Dodge Ram pickup 2500 / 3500, Cummins Turbo-Diesel ja 8,0 V10
Dodge Ram SRT-10